**ԱՄՓՈՓԱԹԵՐԹ**

**«ԿԱՐԵՆ ԴԵՄԻՐՃՅԱՆԻ ԱՆՎԱՆ ՄԱՐԶԱՀԱՄԵՐԳԱՅԻՆ ՀԱՄԱԼԻՐ»**

**ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆԸ ՎԵՐԱԿԱԶՄԱՎՈՐՄԱՆ ՁԵՎՈՎ «ԿԱՐԵՆ ԴԵՄԻՐՃՅԱՆԻ ԱՆՎԱՆ ՄԱՐԶԱՀԱՄԵՐԳԱՅԻՆ ՀԱՄԱԼԻՐ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ ՎԵՐԱԿԱԶՄԱԿԵՐՊԵԼՈՒ,**

**ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **1. ՀՀ ֆինանսների նախարարություն** | **09.06.2022թ.** |
| **01/8-3/10487-2022** |
| ա. Նախագծի 8-րդ կետով նախատեսվում է սահմանել, որ Կազմակերպության տնօրեն Կարեն Ռաֆայելի Ղազարյանը վերանշանակվում է Ընկերության գործադիր մարմնի ղեկավարի պաշտոնում: Այս կապակցությամբ, հարկ է նշել, որ «Բաժնետիրական ընկերությունների մասին» ՀՀ օրենքի (այսուհետ՝ Օրենք) 12-րդ հոդվածի 3-րդ մասի համաձայն՝ Հիմնադիր ժողովը ձևավորում է գործադիր մարմին կամ նշանակում է գործադիր մարմնի ղեկավարի ժամանակավոր պաշտոնակատար: Նման պայմաններում առաջարկում ենք նշանակել գործադիր մարմնի ժամանակավոր պաշտոնակատար, իսկ տնօրենի ընտրությունն իրականացնել ՀՀ կառավարության 2005 թվականի հունվարի 25-ի N 224-Ն որոշմամբ հաստատված հարյուր տոկոս` պետությանը սեփականության իրավունքով պատկանող բաժնեմաս ունեցող փակ բաժնետիրական ընկերությունների գործադիր մարմինների ընտրության (նշանակման) ընդհանուր կարգով: | Ընդունվել է  Կարեն Ռաֆայելի Ղազարյանին Ընկերության գործադիր մարմնի ղեկավարի պաշտոնում վերանշանակելու կետը Նախագծից հանվել է։  Հիմք ընդունելով «Բաժնետիրական ընկերությունների մասին» ՀՀ օրենքի 12-րդ հոդվածի 5-րդ մասը՝ նույն հոդվածի 3-րդ մասի է) կետով սահմանված լիազորությունը սույն նախագծով (կետ 8) նախատեսվում է վերապահել Պետական գույքի կառավարման կոմիտեին։ |
| բ. Նախագծի 2-րդ կետի 1-ին ենթակետի համաձայն՝ Ընկերությունը հանդիսանալու է Կազմակերպության իրավահաջորդը, և վերջինիս իրավունքներն ու պարտականությունները Ընկերությանն են անցնում փոխանցման ակտին համապատասխան։ Ընկերությանն է փոխանցվում նաև Մարզահամերգային համալիրի՝ որպես Երևան քաղաքի պատմության և մշակույթի անշարժ հուշարձանի՝ պահպանության Հայաստանի Հանրապետության պետական բյուջեով նախատեսված ֆինանսավորումը:Այս առնչությամբ հայտնում ենք, որ խնդրո առարկա հարաբերությունները հանդիսանում են «Հայաստանի Հանրապետության բյուջետային համակարգի մասին» ՀՀ օրենքի և յուրաքանաչյուր տարվա պետական բյուջեն հաստատելու մասին օրենքի կարգավորման առարկա և դուրս են Նախագծի կարգավորման առարկայից, ուստի անհրաժեշտ է Նախագծից հանել պետական բյուջեի հաշվին ֆինանսավորում ենթադրող վկայակոչված կարգավորումը: | **Ընդունվել է**  Նախագծի 2-րդ կետի 1-ին ենթակետից հանվել է «Ընկերությանն է փոխանցվում նաև Մարզահամերգային համալիրի՝ որպես Երևան քաղաքի պատմության և մշակույթի անշարժ հուշարձանի՝ պահպանության Հայաստանի Հանրապետության պետական բյուջեով նախատեսված ֆինանսավորումը» նախադասությունը: |
| գ. Նախագծի 9-րդ կետի 2-րդ ենթակետի «ա» ենթակետով նախատեսվում է սահմանել, որ Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեի նախագահը պետք է Ընկերության ստեղծումից հետո 3-ամսյա ժամկետում Ընկերությանն ամրացված Հայաստանի Հանրապետությանը սեփակա­նության իրավունքով պատկանող Անշարժ գույքի վարձակալության տրամադրման գործընթացը կանոնակարգելու նպատակով Հայաստանի Հանրապետության կառավարու­թյուն ներկայացնել առաջարկություններ՝ Հայաստանի Հանրապետության կառավարու­թյան 2020 թվականի հունիսի 4-ի N 914-Ն որոշման մեջ փոփոխություն կատարելու մասին:  Հայաստանի Հանրապետության կառավա­րության 2020 թվականի հունիսի 4-ի N 914-Ն որոշման 10-րդ և 11-րդ կետերը սահմանում են, որ որոշման համաձայն վարձակալության հանձնված գույքի վարձակալական վճարներից ստացված դրամական միջոցներն ուղղվում են Հայաստանի Հանրապետության պետական բյուջե: Հայաստանի Հանրապետության ֆինանսների նախարարին` կազմակերպություններին, ընկերություններին և հիմնադրամներին անհատույց օգտագործման իրավունքով ամրացված տարածքների վարձակալությունից մուտքագրված միջոցների 20 տոկոսը տվյալ բյուջետային տարվա վերջում, Հայաստանի Հանրապետության պետական բյուջեով նախատեսված, Հայաստանի Հանրապետության կառավարության պահուստային ֆոնդից լիազոր մարմնի ներկայացմամբ, որպես կազմակերպություններին, ընկերություններին և հիմնադրամներին իրենց կանոնադրական գործառույթների իրականացման համար լրացուցիչ հատկացում, տրամադրել կազմակերպության կառավարումն իրականացնող լիազորված պետական մարմնին` համապատասխան կազմակերպությանը, ընկերությանը և հիմնադրամին փոխանցելու համար: Ուստի, յուրաքանչյուր կոնկրետ դեպքով պայմանավորված Հայաստանի Հանրապետության կառավարության 2020 թվականի հունիսի 4-ի N 914-Ն որոշման մեջ այսօրինակ փոփոխության նախաձեռնությունները կարող են ձևավորել չհիմնավորված սպասումներ և խտրական վերաբերմունքի ընկալում համանման իրավիճակներում գտնվող մյուս ընկերությունների մոտ։ | **Ընդունվել է մասնակի**  Նախագծի 9-րդ կետի 2-րդ ենթակետի ա. պարբերությունը հանվել է։  Միաժամանակ Կարեն Դեմիրճյանի անվան մարզահամերգային համալիրը մեր երկրի մշակութային խոշորագույն կենտրոնն է: Այստեղ են անցկացվում գրեթե բոլոր կարևորագույն պետական նշանակության, միջազգային և համերգային խոշոր միջոցառումները։ Մարզահամերգային համալիրը հանդիսանում է Հայաստանի յուրահատուկ և իր բնույթով եզակի այցեքարտ:  Մարզահամերգային համալիրը շահագործման է հանձնվել դեռևս 1983 թվականին և գրեթե 40 տարի կապիտալ վերանորոգման աշխատանքներ չեն իրականացվել։  Տարածաշրջանում առաջատար դիրքեր պահելու համար խիստ անհրաժեշտ է Մարզահամերգային համալիրը միջազգային չափանիշներին համապատասխանեցնելու խնդիրը։ Այս ամենն իրականացնելու համար պահանջվում են խոշոր ֆինանսական միջոցներ, ինչը պետությունը չունի։  Վարձակալությունից ստացվող ֆինանսական միջոցների ամբողջական ուղղումը Ընկերությանը՝ կնպաստի Մարզահամերգային համալիրի վերազինմանը, վերակառուցմանն ու արդիականացմանը։ |
| **2. ՀՀ արդարադատության նախարարություն** | **31.05.2022թ.** |
| **01/27.1/23633-2022** |
| ա. «Կարեն Դեմիրճյանի անվան մարզահամերգային համալիր» պետական ոչ առևտրային կազմակերպությունը վերակազմավորման ձևով «Կարեն Դեմիրճյանի անվան մարզահամերգային համալիր» փակ բաժնետիրական ընկերության վերակազմա­կերպելու մասին» Հայաստանի Հանրապետու­թյան կառավարության որոշման նախագծի (այսուհետ՝ Նախագիծ) 3-րդ և 4-րդ կետերում առկա են գույք հետ վերցնելու և ամրացնելու մասին դրույթներ: Ըստ այդմ՝ առաջարկում ենք Նախագծի վերնագրում նույնպես հիշատակել դրա մասին՝ նկատի ունենալով «Նորմատիվ իրավական ակտերի մասին» օրենքի (այսուհետ՝ Օրենք) 12-րդ հոդվածի 1-ին մասի կարգավորումները, այն է՝ նորմատիվ իրավական ակտը ունենում է վերնագիր, որը համապատասխանում է նորմատիվ իրավական ակտի բովանդակությանը: | **Ընդունվել է**  Նախագծի վերնագիրը լրամշակվել է |
| բ. Նախագծի 3-րդ կետում առաջարկում ենք հստակ նշել, թե «Կարեն Դեմիրճյանի անվան մարզահամերգային համալիր» պետական ոչ առևտրային կազմակերպությանը անհատույց օգտագործման իրավունքով տրամադրված որ անշարժ և շարժական գույքերն է նախատեսվում հետ վերցնել: | **Ընդունվել է**  Հավելվածի տեսքով Նախագծին կցվել է այն գույքի ցանկը, որը պետք է հետ վերցվի ՊՈԱԿ-ից։ |
| գ. Միացնել Նախագծի 3-րդ և 4-րդ կետերը և նախատեսել մեկ կետի տեսքով՝ նկատի ունենալով, որ դրանցով սահմանվող կարգավորումները վերաբերում են միևնույն անձանց (կամ նրանց իրավահաջորդների) միջև ծագող գույքային իրավահարաբերություններին: | **Ընդունվել է**  Նախագծի 3-րդ և 4-րդ կետերը միացվել են։ |
| դ. Նախագծի 4-րդ կետով նախատեսվում է «Կարեն Դեմիրճյանի անվան մարզահամերգային համալիր» պետական ոչ առևտրային կազմակերպության սեփականությունը հանդիսացող մինչև 2022 թվականի հունվարի 1-ը և 2022 թվականի հունվարի 1-ից մինչև սույն որոշումն ուժի մեջ մտնելը ձեռքբերված գույքը սեփականության իրավունքով փոխանցել «Կարեն Դեմիրճյանի անվան մարզահամերգային համալիր» փակ բաժնետիրական ընկերությանը:  «Պետական ոչ առևտրային կազմակերպությունների մասին» օրենքի 4-րդ հոդվածի համաձայն՝   1. Պետական կազմակերպության սեփակա­նու­թյունը ձևավորվում է կազմակերպության հիմնադրման ժամանակ և հետագայում հիմնադրի կողմից սեփականության իրավունքով նրան հանձնվող, ինչպես նաև պետական կազմակերպության գործունեու­թյան ընթացքում արտադրված և ձեռք բերված գույքից:  2. Պետական կազմակերպությունն իրավունք ունի օրենքին, հիմնադրի որոշումներին և (կամ) իր կանոնադրությանը համապատասխան` իր հայեցողությամբ տիրապետել, տնօրինել և օգտագործել սեփականության իրավունքով իրեն պատկանող գույքը:  3. Պետական կազմակերպությանը սեփակա­նու­թյան իրավունքով պատկանող գույքի նկատ­մամբ հիմնադիրը չունի իրավունքներ, բացա­ռությամբ պետական կազմակերպության լուծա­րու­մից հետո մնացած գույքի:  Հետևաբար, Նախագծից 4-րդ կետից առաջարկում ենք հանել «Կարեն Դեմիրճյանի անվան մարզահամերգային համալիր» պետական ոչ առևտրային կազմակերպության սեփականությունը հանդիսացող գույքը «Կարեն Դեմիրճյանի անվան մարզահամերգային համալիր» փակ բաժնետիրական ընկերությանը փոխանցելու մասին կարգավորումը, քանի որ պետական ոչ առևտրային կազմակերպության սեփականությունը հանդիսացողը գույքի տնօրինման իրավասությունը պատկանում է միայն տվյալ կազմակերպությանը և այն չի կարող իրականացվել կառավարության որոշմամբ: | **Ընդունվել է**  Նախագծից հանվել է ՊՈԱԿ-ին սեփականության իրավունքով պատկանող գույքը Ընկերությանը փոխանցելու կարգավորումները։ |
| ե. Նախագծի 9-րդ կետի 2-րդ ենթակետի ա. պարբերությունում անհրաժեշտ է հստակեցնել, թե անշարժ գույքի վարձակալության տրամադրման գործընթացը կանոնակարգելու ինչ առաջարկությունների մասին է գնում խոսքը:  Ինչպես նաև անհրաժեշտ է պարզաբանել՝ արդյոք ընդհանրապես առկա է տվյալ պարբերությունը սույն Նախագծում նախատեսելու անհրաժեշտությունը:  Նույն պարբերությունում անհրաժեշտ է նշել հիշատակված որոշման կրճատ անվանումը՝ նկատի ունենալով Օրենքի 18-րդ հոդվածի 6-րդ մասի դրույթները, այն է՝ (…) ենթաօրենսդրական նորմատիվ իրավական ակտի կրճատ անվանումը հիշատակելիս դրանում հետևյալ հաջորդականությամբ ներառվում են այդ ակտն ընդունող մարմնի անվանումը, ընդունման տարին, ամիսը, ամսաթիվը, ակտի հերթական համարը, բնույթը և տեսակը: | **Ընդունվել է**  Նախագծից հանվել է9-րդ կետի 2-րդ ենթակետի ա. պարբերությունը։ |
| զ. Նախագծում առաջարկում ենք նախատեսել «Կարեն Դեմիրճյանի անվան մարզահամերգային համալիր» փակ բաժնետիրական ընկերությանը տրամադրվող անշարժ գույքի անհատույց օգտագործման իրավունքի պետական գրանցման մասին դրույթներ՝ նկատի ունենալով Հայաստանի Հանրապետության քաղաքացիական օրենսգրքի 687-րդ հոդվածի դրույթները, այն է՝ անշարժ գույքի անհատույց օգտագործման պայմանագրից ծագող իրավունքները ենթակա են **պետական գրանցման**: | **Ընդունվել է**  Նախագծում նախատեսվել է, որպայմանագրի նոտարական վավերացման և պայմանագրից ծագող գույքային իրավունքների պետական գրանցման ծախսերը ենթակա են իրականացման Ընկերության միջոցների հաշվին։ |
| **3. ՀՀ կրթության, գիտության, մշակույթի և սպորտի նախարարություն** | **27.05.2022թ.** |
| **33/20.1/12262-2022** |
| Դիտողություններ և առաջարկություններ չկան |  |
| **4. ՀՀ էկոնոմիկայի նախարարություն** | **07.06.2022թ.** |
| **01/8957-2022** |
| Դիտողություններ և առաջարկություններ չկան։ |  |
| Միաժամանակ, համարում ենք, որ մարզահամերգային համալիրի զարգացման, արդիականացման և ակտիվացման համար փակ բաժնետիրական ընկերությունից այլ կազմակերպչաիրավական ձևաչափերը, այդ թվում և այժմ գործողը՝ նպատակահարմար չեն։ |  |
| **5. ՀՀ պետական եկամուտների կոմիտե** | **03.06.2022թ.** |
| **01/3-3/37787-2022** |
| Դիտողություններ և առաջարկություններ չկան։ |  |
| **6. ՀՀ կադաստրի կոմիտե** | **31.05.2022թ.** |
| **ՍԹ/5609-2022** |
| Դիտողություններ և առաջարկություններ չկան։ |  |
| **7. Վարչապետի աշխատակազմի սոցիալական հարցերի վարչություն** | **18.07.2022թ.** |
| **02/16.32/21566-2022** |
| ա. Նախագծի հիմնավորման մեջ որպես «Կարեն Դեմիրճյանի անվան մարզահամերգային համալիր» պետական ոչ առևտրային կազմակերպությունը վերակազմավորման ձևով 100 տոկոս պետական մասնակցությամբ «Կարեն Դեմիրճյանի անվան մարզահամերգային համալիր» փակ բաժնետիրական ընկերության (այսուհետ՝ ՓԲԸ) վերակազմակերպելու փաստարկ (պետության ֆինանսական բեռը թեթևացնելու առումով) նշվում է, որ «...Մարզահամերգային համալիրն իր գործունեությունն իրականացնում է պետական բյուջեից տրամադրվող միջոցների և ձեռնարկատիրական գործունեությունից ստացվող եկամուտների հաշվին։ Պետական բյուջեից համալիրին դրամաշնորհ տրամադրվում է «Պատմության և մշակույթի անշարժ հուշարձանների ու պատմական միջավայրի պահպանության և օգտագործման մասին» օրենքի 8-րդ հոդվածի համաձայն՝ ՀՀ կառավարությունը պետք է ապահովի հուշարձանների պահպանության և օգտագործման բնագավառի ֆինանսավորումը՝ ՀՀ պետական բյուջեով նախատեսված միջոցների հաշվին։ Մարզահամերգային համալիր «Կարեն Դեմիրճյան» մշակույթի կենտրոնը և բարձրաքանդակներն ընդգրկված են ՀՀ կառավարության 07.10.2004 թ. թիվ 1616-Ն որոշմամբ հաստատված Երևան քաղաքի պատմության և մշակույթի անշարժ հուշարձանների պետական ցուցակում....», իսկ նախագծի 3-րդ կետով առաջարկվում է Հայաստանի Հանրապետությանը սեփականության իրավունքով պատկանող մարզամշակութային կենտրոնը 25 տարի ժամկետով անհատույց օգտագործման իրավունքով հանձնել ՓԲԸ-ին։ Վերոգրյալից հետևում է, որ անշարժ գույքի նկատմամբ սեփականության իրավունքի փոփոխություն չի իրականացվելու, այդ կապակցությամբ անհրաժեշտ է նկատի ունենալ «Պատմության և մշակույթի անշարժ հուշարձանների ու պատմական միջավայրի պահպանության և օգտագործման մասին» օրենքի (այսուհետ՝ օրենք) 36-րդ հոդվածով նախատեսված կարգավորումները, համաձայն որոնց հուշարձանի սեփականատերը պարտավոր է ապահովել հուշարձանի պահպանությունը և անվթարությունը, կատարել հուշարձանի ամրակայման, նորոգման, վերականգնման և տարածքի բարեկարգման աշխատանքներ` դրանց նախագծերը նախապես համաձայնեցնելով լիազորված մարմնի հետ, հուշարձանը պահել բարեկարգ և մաքուր վիճակում, վերացնել օգտագործման ընթացքում հուշարձանին և դրա պահպանության գոտուն պատճառված վնասները և այլն։ Օրենքի 43-րդ հոդվածի առաջին պարբերության «բ» կետի համաձայն պետական բյուջեի միջոցներով ֆինանսավորվում են պետական սեփականություն համարվող հուշարձանների պահպանության, անվթարության, ապահովման` ամրակայման, նորոգման և վերականգնման աշխատանքները: | **Ընդունվել է**  Նախագծի հիմնավորման մեջ կատարվել են համապատասխան փոփոխություններ։ |
| բ. Առաջարկում ենք ևս մեկ անգամ քննարկել նախագծով ՓԲԸ-ին անհատույց օգտագործման իրավունքով հանձնվող անշարժ գույքի օգտագործման ուղղությամբ կազմված ծրագիրը՝ հաշվի առնելով օրենքի 8-րդ գլխով սահմանված հուշարձանների օգտագործմանը վերաբերող պահանջները (օրինակ՝ հուշարձանների օգտագործումը տնտեսական և այլ նպատակներով թույլատրվում է, եթե այդպիսի օգտագործումը համապատասխանում է հուշարձանի բնույթին, չի վնասում հուշարձանի անվթարությունը, չի նսեմացնում կամ աղճատում դրա պատմական, գիտական և գեղարվեստական արժեքը)։ | **Ընդունվել է ի գիտություն**  Ըստ «Կարեն Դեմիրճյանի անվան մարզահամերգային համալիր» ՊՈԱԿ-ի կանոնադրության՝ ՊՈԱԿ-ի (որի իրավահաջորդ է լինելու ՓԲԸ-ն) նպատակներն են՝ մշակույթի, սպորտի, սոցիալական, կրթության ոլորտներին առնչվող հանրային և մասնավոր տարաբնույթ միջոցառումների նախաձեռնումը և իրականացումը։ Կազմակերպությունը կարող է իրականացնել ձեռնարկատիրական գործունեության հետևյալ տեսակները՝ փառատոններ, համերգներ, հանդեսներ, հուշ-երեկոներ, ցուցահանդեսներ, տոնավաճառներ, սպորտային բնույթի հյուրախաղեր, գիտաժողովներ, կինոդիտումներ և այլն։  Բաժնետիրական ընկերություն ստեղծվելու պարագայում էլ Ընկերությունը շարունակելու է իրականացնել նույն գործունեությունը։  «Պատմության և մշակույթի անշարժ հուշարձանների ու պատմական միջավայրի պահպանության և օգտագործման մասին» օրենքի 38-րդ հոդվածը սահմանում է նաև, որ հուշարձանների օգտագործման նպատակը, բնույթը, դրանց փոփոխումները համաձայնեցվում են լիազորված մարմնի (տվյալ դեպքում՝ Պետական գույքի կառավարման կոմիտեի) հետ: Հուշարձանն օգտագործողները, եթե իրենց կանխամտածված կամ ոչ կանխամտածված գործողություններով կվնասեն հուշարձանի պահպանությանը, կկորցնեն օգտագործման իրավունքը: |
| գ. Նախագծի 6-րդ կետում առաջարկում ենք հստակեցնել, թե որ կազմակերպություններն ու հաստատություններն են նկատի առնվում «մշակույթի ոլորտի **մասնավոր հատվածը** ներկայացնող» և «**ակադեմիական (գիտական)**» (ուսումնակա՞ն, թե գիտական կամ և՛ ուսումնական, և՛ գիտական) ձևակերպումների տակ։ | Նշված ձևակերպումները սահմանված են ՀՀ կառավարության 2010թ. ապրիլի 29-ի թիվ 474-Ն որոշման 7-րդ կետով։  Խորհուրդը ձևավորելիս նախատեսվում է ընդգրկել՝  - «մշակույթի ոլորտի մասնավոր հատվածը ներկայացնող»` մշակութային, սոցիալական, կրթական, սպորտային, գովազդային միջոցառումներ կազմակերպող, ինչպես նաև ոլորտային ուղղություններում գործառույթներ իրականացնող մասնավոր հատվածի ներկայացուցիչ,  - ակադեմիական (գիտական)» ոլորտը ներկայացնող՝ դասական ակադեմիական երաժշտական միջազգային ղեկավարման փորձ ունեցող կամ կրթական ոլորտի ղեկավարման փորձ ունեցող ներկայացուցիչ։ |
| **8. Վարչապետի աշխատակազմի իրավաբանական վարչություն** | **18.07.2022թ.** |
| **02/16.32/21566-2022** |
| ա. Նախագծի 3-րդ կետով նախատեսվում է համապատասխան անշարժ գույքը անհատույց օգտագործման իրավունքով հանձնել ընկերությանը: Մինչդեռ հարկ է նկատի ունենալ, որ ՀՀ կառավարության 2011 թվականի փետրվարի 17-ի N 304-Ն որոշմամբ հաստատված կարգի 5-րդ և 6.4-րդ կետերի համաձայն՝ գույքը անհատույց օգտագործման իրավունքով տրամադրվում է կարգում նշված սուբյեկտներին՝ համապատասխան ոլորտի կամ տարածաշրջանի զարգացմանն ուղղված ծրագրի առկայության դեպքում: Սակայն ընկերության կողմից ծրագիր ներկայացված չէ, ինչը չի բխում վերոնշյալ կարգի կարգավորումերից: | **Ընդունվել է**  Նախագծին կցվել է ծրագիրը։ |
| բ.Նախագծի 7-րդ կետով նախատեսվում է կազմակերպության տնօրենին վերանշանակել ընկերության գործադիր մարմնի ղեկավարի պաշտոնում։ Սակայն հարկ է նկատի ունենալ, որ Բաժնետիրական ընկերությունների մասին ՀՀ օրենքի 12-րդ հոդվածի 3-րդ մասի է կետում խոսքը գնում է գործադիր մարմնի ղեկավարի ժամանակավոր պաշտոնակատար նշանակելու մասին: Ուստի գտնում ենք, որ նախագծի 7-րդ կետով ամրագրված կարգավորումը չի բխում վերոնշյալ օրենքից: | Ընդունվել է  Կատարվել են համապատասխան փոփոխություններ (տես սույն ամփոփաթերթի 1-ին կետի ա. ենթակետը)։ |